Tirsdagen starter grå, men der er gode chancer for sol mange steder i Nordjylland i dag.

Tirsdagen er rent vejrmæssigt startet på samme beskedne facon som mandag: køligt vejr lige over frysepunktet, ikke ret meget vind og et lysegråt skydække på himlen. Men i løbet af dagen skulle der være gode chancer for at solen tager over, og de steder hvor det sker, kan temperaturen snige sig op i nærheden af 10 grader, godt hjulpet på vej af en let vind. - Måske kommer der lidt flere skyer drivende ind over land, men kommer man bare et par kilometer ind, så tror jeg, at der venter en rigtig pæn eftermiddag med sol mange steder, siger Sebastian Pelt fra TV2 Vejret.